नए लुक के लिए गर्लफ्रेंड हर्ली के शुक्रगुजार हैं वार्न  
शेन वार्न ने नए छरहरे लुक का श्रेय गर्लफ्रेंड एलिजाबेथ हर्ली को दिया है। उनका कहना है कि 22 पाउंड वजन कम करने के बाद वह बेहतर महसूस कर रहे हैं।
ऑस्ट्रेलिया के महान स्पिनर शेन वार्न ने नए छरहरे लुक का श्रेय गर्लफ्रेंड एलिजाबेथ हर्ली को दिया है। उनका कहना है कि 22 पाउंड वजन कम करने के बाद वह बेहतर महसूस कर रहे हैं। अपने खेलने के दिनों में अपनी काया को लेकर कभी चिंतित नहीं रहे वार्न ने हाल ही में न्यूयॉर्क में खिंचाई गई तस्वीरों में दुबले, फिट और टैंड दिखे।  'डेली टेलीग्राफ' की रिपोर्ट के अनुसार चुस्त नीली टीशर्ट, डार्क चश्मे और नए आधुनिक हेयरस्टाइल में वार्न पहचान में नहीं आ रहे थे। पहले वह थुलथुल और साधारण सी शख्सियत के मालिक हुआ करते थे।  उन्होंने कहा, जब से उनका हर्ली से अफेयर शुरू हुआ है, वह काफी आधुनिक हो गए हैं। हर्ली के कारण ही उन्होंने 22 पाउंड वजन कम किया है। आजकल वह स्टायलिश हो गए हैं। वार्न ने अपनी भौहें भी बनवाई है और माइस्चराइजर भी इस्तेमाल कर रहे हैं।